|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Odluke o izmjenama Odluke o komunalnim djelatnostima na području Grada Koprivnice | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za komunalno gospodarstvo, prostorno uređenje i zaštitu okoliša | |
| Cilj i glavne teme savjetovanja | Sukladno obvezama iz Zakona o pravu na pristup informacijama („Narodne novine“, broj 25/13, 85/15) Grad Koprivnica proveo je javno savjetovanje o nacrtu Odluke o izmjenama Odluke o komunalnim djelatnostima na području Grada Koprivnice.  Zakonom o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 – pročišćeni tekst, 82/04, 178/04, 38/09,79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) propisano je koje se djelatnosti smatraju komunalnim djelatnostima. Također su propisani mogući načini i uvjeti njihovog obavljanja, izvori financiranja, a jedinicama lokalne samouprave dane su značajne ovlasti vezane za ustrojstvo i funkcioniranje komunalnog gospodarstva na njihovom području.  Člankom 3. stavkom 13. Zakona određeno je da Gradsko vijeće može svojom odlukom odrediti djelatnosti od lokalnog značenja koje se pod uvjetima iz članka 1. stavka 2. Zakona smatraju komunalnim djelatnostima.  Važećom Odlukom o komunalnim djelatnostima na području Grada Koprivnice kao komunalna djelatnost od lokalnog značenja previđena je djelatnost poslova skupljanja izgubljenih i napuštenih životinja. Ovom Odlukom predlaže se da navedene poslove obavlja Komunalac d.o.o.  S obzirom da je komunalna naknada kao izvor sredstava za održavanje komunalnih djelatnosti strogo namjenski prihod, odnosno prihod kod kojih je unaprijed utvrđena namjena trošenja te da za obavljanje komunalnih djelatnosti od lokalnog značenja Zakon ne predviđa izvore financiranja (cijena komunalne usluge, komunalna naknada i sl.), za financiranje predložene djelatnosti predvidjet će se nenamjenska sredstva iz proračuna. | |
| Datum dokumenta | rujan 2015. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je sedam dana te je bilo otvoreno od 15. rujna do 21. rujna 2015. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  22. rujna 2015. |